آوروپا شوراسی بلدیه و بولگه سل ایداره‌لر کنگره سینین تورکیه-‌ده 31 مارس دا کئچیریلن بلدیه سئچکی‌لرینی ایزلمک اوچون گؤندردیگی هئیتین صدری آندرو داوسون وطنداش‌لارین سئچکییه گؤستردیگی ماراغین اونا درین تأثیر ائتدیگینی بیلدیردی.
20 اؤلکه‌دن گلن 22 موشاهیدچی‌دن عبارت هئیتین 10 فرق‌لی قروپا آیریلا‌راق آنکارا، ایستانبول، ایزمیر و دیاربکیر کیمی شهرلرده موشاهیدچی کیمی ایشتیراک ائتدیک‌لرینی بیلدیرن داوسون سئچکی‌لرده 84 فایز ایشتیراکین تامین اولوندوغونو، وطنداش‌لارین سئچکییه گؤستردیک‌لری ماراغدان دا درین تاثیرلندیک‌لرینی سؤیله‌ییب.
همین زاماندا سئچکی‌لرله علاقه‌دار تکنیکی یئتکین‌لیک‌دن ده درین تاثیرلندیگینی وورغولایان داوسون "حقیقت‌دن تورکیه کیمی بؤیوک بیر اؤلکه‌ده بوندا اوغورلو اولونماسی تأثیرلی‌دیر" دئیه بیلدیریب.
علیل و یاش‌لی‌لارین سس وئرمه‌سی اوچون یارادیلان ایمکان‌لاری خصوصی وورغولایان داوسون باشچی‌لیق ائتدیگی موشاهیده هئیتی‌نین تورکیه-ده کی بلدیه سئچکی‌لرینه دایر حاضیرلایاجاغی راپورون ژوئیه نروژ-ین پایتاختی اسلو-دا  اعلان ائدیله جگینی دئییب.
